**Ministru kabineta rīkojuma projekta**

**„Par darba grupas izveidi 2011.gada Pasaules čempionāta basketbolā U-19 jauniešiem norises sagatavošanai” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Nav attiecināms. |
| 2. | Pašreizējā situācija un problēmas | Ar Starptautiskās Basketbola federācijas (turpmāk – FIBA) Padomes 2010.gada 17.aprīļa sēdes lēmumu Latvijai piešķirtas tiesības rīkot 2011.gada Pasaules čempionātu basketbolā U-19 jauniešiem (turpmāk – čempionāts).Pasaules čempionāts basketbolā jauniešiem ir otrs nozīmīgākais un prestižākais basketbola turnīrs tūlīt aiz nacionālo vīriešu izlašu pasaules čempionāta. Čempionātā kopumā startēs labākās basketbola komandas no 16 pasaules valstīm (Amerikas Savienotās Valstis, Brazīlija, Kanāda, Argentīna, Ķīna, Koreja, Taivāna, kā arī vairākas Eiropas un divas Āfrikas dalībvalstis), kuru sastāvā būs ap 300 labākie pasaules jaunie basketbolisti.Čempionāts norisināsies trīs Latvijas pilsētās – Valmierā, Liepājā un Rīgā. Liepājas pilsētas dome 2010.gada 11.marta vēstulē Nr.212669/1.-21./212669, Valmieras pilsētas pašvaldība 2010.gada 22.marta vēstulē Nr.1-3-13/10/665 un Rīgas dome 2010.gada 22.marta vēstulē Nr.1-41/RD-10-1132-nd FIBA Centrālajai Padomei ir apliecinājusi savu atbalstu čempionāta sarīkošanai gan finansiālajā, gan sportistu izmitināšanas jomā.Saskaņā ar Sporta likuma 17.pantu pasaules čempionātu finālsacensības Latvijā organizē Sporta likumā noteiktā kārtībā atzītā sporta federācija, saskaņojot to ar Latvijas Nacionālo sporta padomi. Čempionāta organizators – biedrība „Latvijas Basketbola savienība” (turpmāk – LBS) ir Sporta likumā noteiktā kārtībā atzīta sporta federācija (Atzīšanas apliecība Nr.048). Čempionāta rīkošana ir saskaņota ar Latvijas Nacionālo sporta padomi (2010.gada 29.jūlija sēdes prot. Nr. 3 8.§).LBS 2010.gada 14.oktobra vēstulē Nr.S-V/5/10 ierosināja izveidot valdības koordinētu darba grupu čempionāta norises sagatavošanai. Izglītības un zinātnes ministrija, kura saskaņā ar Sporta likuma 5.panta pirmo daļu pilda valsts pārvaldes funkcijas sporta nozarē, izvērtējot minēto ierosinājumu, ņemot vērā līdzšinējo praksi līdzīgu darba grupu izveidē nozīmīgu starptautisku sporta sacensību norises sagatavošanai (Ministru kabineta 2005.gada 10.marta rīkojums Nr.161 „Par darba grupas izveidi 2006.gada pasaules hokeja čempionāta organizēšanas uzraudzībai” un Ministru kabineta 2008.gada 20.februāra rīkojums Nr.83 „Par darba grupu 2009.gada Eiropas čempionāta basketbolā sievietēm organizēšanas uzraudzībai”), kā arī, ievērojot Ministru prezidenta V.Dombrovska konceptuālo atbalstu (Ministru prezidenta 2010.gada 19.oktobra rezolūcija Nr.20/L-2242-jur), ir izstrādājusi Ministru kabineta rīkojuma projektu „Par darba grupas izveidi 2011.gada Pasaules čempionāta basketbolā U-19 jauniešiem norises sagatavošanai” (turpmāk – Rīkojuma projekts).Darba grupas izveide sekmēs valsts pārvaldes sadarbību ar čempionāta organizatoriem, nodrošinās Ministru kabineta regulāru informēšanu par čempionāta organizēšanas gaitu, kā arī nodrošinās iespēju visaugstākajā valsts pārvaldes līmenī pārraudzīt čempionāta organizēšanai piešķiramo valsts finanšu līdzekļu izlietojumu. Ministru kabineta informēšana tiks nodrošināta, Izglītības un zinātnes ministrijai darba grupas sēžu protokolus pēc to parakstīšanas iesniedzot Valsts kancelejā.Darba grupā plānots iekļaut pārstāvjus no Izglītības un zinātnes ministrijas, Ārlietu ministrijas, Iekšlietu ministrijas, Valmieras pilsētas pašvaldības, Liepājas pilsētas domes, Rīgas domes un LBS. Darba grupas vadība tiks uzticēta izglītības un zinātnes ministram R.Brokam, savukārt, darba grupas vadītāja vietnieka pienākumi – Izglītības un zinātnes ministrijas valsts sekretāram M.Gruškevicam. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Rīkojuma projekts paredz izveidot darba grupu čempionāta norises sagatavošanai, vienlaikus nosakot, ka darba grupas vadītājs, ja nepieciešams, izveido apakšgrupas un attiecīgo jautājumu risināšanā iesaista citus speciālistus un ekspertus. Tāpat Rīkojuma projekts paredz uzdevumu Izglītības un zinātnes ministrijai darba grupas sēžu protokolus pēc to parakstīšanas iesniegt Valsts kancelejā. |
| 5. | Projekta izstrādē iesaistītās institūcijas | Izglītības un zinātnes ministrija, Ārlietu ministrija, Iekšlietu ministrija, Rīgas dome, Liepājas pilsētas dome, Valmieras pilsētas pašvaldība un LBS.  |
| 6. | Iemesli, kādēļ netika nodrošināta sabiedrības līdzdalība | Nav attiecināms. |
| 7. | Cita informācija | Rīkojuma projekts attiecas uz tūrisma, sporta un brīvā laika politiku. |

Anotācijas II, III, IV un V sadaļa – nav attiecināms.

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Par Rīkojuma projekta izstrādes uzsākšanu ir informēta LBS, kura rakstiski vērsās pie Ministru prezidenta un izglītības un zinātnes ministra, lūdzot izveidot valdības koordinētu darba grupu čempionāta norises sagatavošanai. |
| 2. | Sabiedrības līdzdalība projekta izstrādē  | Rīkojuma projekta izstrāde uzsākta pēc LBS iniciatīvas par darba grupas izveides nepieciešamību čempionāta norises sagatavošanai. |
| 3. | Sabiedrības līdzdalības rezultāti  | LBS atbalsta darba grupas izveides nepieciešamību. |
| 4. | Saeimas un ekspertu līdzdalība | LBS pārstāvji uzskatāmi par ekspertiem čempionāta norises sagatavošanā. |
| 5. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Izglītības un zinātnes ministrija, Ārlietu ministrija, Iekšlietu ministrija, Rīgas dome, Liepājas pilsētas dome un Valmieras pilsētas pašvaldības dome, LBS. |
| 2. | Projekta izpildes ietekme uz pārvaldes funkcijām  | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav. |
| 6. | Cita informācija | Nav. |

Izglītības un zinātnes ministrs R.Broks

Vizē:

Valsts sekretāra vietniece

struktūrfondu jautājumos,

valsts sekretāra pienākumu izpildītāja L.Sīka

22.12.2010. 12:56

753

I.Pauliņa

67047932, ilze.paulina@izm.gov.lv